O dansatoare în clipuri cu manele a ajuns inspector DSP. Are diplomă de licență, dar pe alt domeniu.
Emylia este cunoscută ca dansatoare în videoclipuri de manele. Acum este și inspector de specialitate debutant la DSP București. Dansatoarea are o diplomă în management turistic. Anunțul cerea licență în domeniul economic, juridic sau tehnic.
Direcția de Sănătate Publică București are o artistă în echipă. Cunoscută ca "Emy dansatoarea", din cluburi și videoclipuri de manele, Maria Emylia Florescu e noul inspector de specialitate al instituției."Este un post de debutant în profesie pentru care nu este necesară experiența" a scris DSP București într-un comunicat de presă.Anunțul de angajare a fost valabil doar 48 de ore. Viitorul inspector trebuia să aibă diplomă de licență în domeniul economic, juridic sau tehnic. Emy are o diplomă în management turistic și una de actriță, ambele la școli private. La interviul pentru ocuparea postului a obținut peste 93 de puncte, mai mult decât alți 10 candidați.În fișa postului de inspector la DSP sunt peste 40 de atribuții. Printre altele, Emy va face controale, va amenda abaterile la norma de igienă sau va propune inspectorului șef suspendarea activității acolo unde nu sunt respectate regulile sanitare.